১৯০৩ সালের অক্টোবর মাসে ও ১৩১০ বঙ্গাব্দের ২০ আশ্বিন নবাব ফয়জুন্নেছা ইন্তেকাল করেন। মৃত্যুর আগে বাড়িটি তিনি সরকারের কাছে ওয়াক্ফ করে যান। বর্তমানে বাড়িটিতে বসবাস করেন তার কয়েকজন উত্তরাধিকারী। কিন্তু দীর্ঘদিন থেকে রক্ষণাবেক্ষণ ও সংস্কারের অভাবে বাড়িটির সৌন্দর্যহানির উপক্রম হচ্ছে। বিশাল এ বাড়ির রক্ষণাবেক্ষণের ব্যয়ভার বহনও তার উত্তোরাধিকারীদের পক্ষে সম্ভব নয়। তাই এর রক্ষণাবেক্ষণের দায়িত্ব সরকার নিলে বাড়িটির সুরক্ষা হবে বলে অনেকে মনে করছেন।